**ΕΝΟΤΗΤΑ ΤΡΙΤΗ**

**ΚΛΑΔΟΙ ΤΗΣ ΦΙΛΟΣΟΦΙΑΣ ΚΑΙ ΕΠΙΣΤΗΜΕΣ**

1. ***Βασικοί κλάδοι της φιλοσοφίας***

·     Οι  κλάδοι της φιλοσοφίας ορίζονται ή προσδιορίζονται **με** **βάση** **τα** **φιλοσοφικά προβλήματα** που καλούνται να συζητήσουν. Μεταξύ άλλων έχουμε τους εξής κλάδους:

*Γνωσιολογία*: είναι θεωρία της γνώσης σχετικά με τις δυνατότητες, τις πηγές, τα είδη και τις μεθόδους απόκτησής της.

*Μεταφυσική ή οντολογία*: ερευνά τη βαθύτερη **υφή** ή **δομή** ή **σύσταση** της πραγματικότητας. Είναι μια γενική θεωρία **αυτού που υπάρχει** ή σχετικά με το **τι υπάρχει**. Π.χ. *υπάρχει θεός*,*υπάρχει μεταθανάτια ζωή* κ.λπ.

*Αξιολογία ή πρακτική φιλοσοφία*: περιλαμβάνει την **ηθική**, την **πολιτική****φιλοσοφία**και την**αισθητική.**Ασχολείται με **αρχές**και **αξίες**που κατευθύνουν ή θέλουμε να κατευθύνουν τη ζωή μας.

·

*Λογική*: ασχολείται με τον **τρόπο** ή τη **μέθοδο**σκέψης. Λογίζεται συνεπώς ως *όργανο*της ορθής νόησης· δηλαδή όργανο ή εργαλείο για να σκεφτόμαστε ορθά.

**⇒ Χρειάζεται να σημειώσουμε** ότι υπάρχουν και άλλοι κλάδοι ή οι ίδιοι κλάδοι ταξινομούνται και διαφορετικά.